ཞིས་ཅིན་ཕིང་གིས་བསྟན་དོན།རྩ་ལག་མཉམ་བཅོས་ནི་རང་རེའི་ཏང་གིས་སྔར་ནས་ད་བར་ཏང་ལ་དོ་དམ་དང་ཏང་སྐྱོང་བར་བཏོན་པའི་བླང་བྱ་ཞིག་རེད།ཕྱོགས་ཡོངས་ནས་ཏང་ནན་པོས་སྐྱོང་རྒྱུར་སྐུལ་འདེད་གཏིང་ཟབ་གཏོང་བར་ངེས་པར་དུ་རྩ་ལག་མཉམ་བཅོས་མཐའ་འཁྱོངས་བྱེད་དགོས།ཏང་ལ་དོ་དམ་དང་ཏང་སྐྱོང་བ་ལྷུག་ལྷོད་འཇམ་གསུམ་ནས་དམ་ནན་བཙན་གསུམ་དུ་སྒྱུར་བར་ཞུན་བརྡར་གྱི་བརྒྱུད་རིམ་ཞིག་བརྒྱུད་དགོས་པ་དང་།ནན་པོ་བྱ་རྒྱུ་ཨང་དང་པོར་འཇོག་པ་དང་ཏན་ཏིག་བྱ་རྒྱུ་རྨང་གཞིར་བྱས་ཏེ་རིམ་པ་བཞིན་གཏིང་ཟབ་ཏུ་དང་སྒྲུབ་མཁས་པོ་བྱེད་དགོས།འཕྲལ་རྐྱེན་བཅོས་རྒྱུར་ལྷོད་གཡེང་མི་ཤོར་བ་མཐའ་འཁྱོངས་ཀྱིས་རྒྱུན་ཆད་མེད་པར་འཕྲལ་རྐྱེན་བཅོས་ནས་རྩ་བཅོས་ལ་སྐུལ་འདེད་བཏང་སྟེ།བྱ་ཐབས་ནན་པོས་གནད་དོན་སེལ་བ་དང་ཁྲིམས་ནན་པོས་ཟང་ཟིང་བཅོས་དགོས་ཤིང་།སེམས་རྣལ་རང་གཅུན་དང་རིག་གནས་ཆུ་ཚད་མཐོ་རུ་བཏང་སྟེ་སྲིད་སྐྱོང་གི་རྩ་བ་སྲུང་དགོས།